**Ministru kabineta rīkojuma projekta**

**„Par 5.5.1. specifiskā atbalsta mērķa „Saglabāt, aizsargāt**

**un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu iesniegumu iesniedzēju saraksta apstiprināšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu iesniedzēju saraksta apstiprināšanu” (turpmāk – Projekts) sagatavots, pamatojoties uz Ministru kabineta 2016.gada 24.maija noteikumu Nr.322 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” īstenošanas noteikumi” (turpmāk – MK noteikumi Nr.322) 21.punktu, kas nosaka, ka projekta iesniedzējs 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk – specifiskais atbalsts) ietvaros ir pašvaldība vai pašvaldības iestāde, kura iekļauta Ministru kabineta apstiprinātajā projektu iesniedzēju sarakstā, kas izveidots pēc projektu ideju priekšatlases. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar MK noteikumu Nr.322 3.punktu specifiskā atbalsta īstenošanu nodrošina Kultūras ministrija kā atbildīgā iestāde sadarbībā ar Vides aizsardzības un reģionālās attīstības ministriju un Centrālo finanšu un līguma aģentūru kā sadarbības iestādi. MK noteikumu Nr.322 4.punkts nosaka, ka, lai nodrošinātu specifiskā atbalsta ieviešanu, Kultūras ministrija sadarbībā ar Vides aizsardzības un reģionālās attīstības ministriju pirms ierobežotas projektu iesniegumu atlases uzsākšanas nodrošina projektu ideju priekšatlasi.  Ņemot vērā kultūras un dabas mantojuma stāvokli Latvijā un tam piemītošo nepietiekami izmantoto attīstības potenciālu, saskaņā ar Partnerības līgumā Eiropas Savienības investīciju fonda 2014. – 2020.gada plānošanas periodam (apstiprināts ar Ministru kabineta 2014.gada 19.jūnija rīkojumu Nr.313) un Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmā „Izaugsme un nodarbinātība” noteikto specifiskā atbalsta ietvaros ir paredzētas investīcijas nozīmīga kultūras un dabas mantojuma saglabāšanai, aizsardzībai un attīstībai, piedāvājot jaunradītus pakalpojumus un nodrošinot investīciju ilgtspēju un ietekmi uz nozīmīgu kultūras un dabas mantojuma objektu sociālekonomiskā potenciāla attīstību un integrāciju vietējās ekonomikas struktūrā.  Pirms specifiskā atbalsta uzsākšanas Kultūras ministrija sadarbībā ar Vides aizsardzības ministriju veica „Integrēto investīciju kultūras un dabas mantojumā, kas plānotas specifiskā atbalsta mērķa „5.5.1. Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ietvaros” paplašināto sākotnējo novērtējumu (turpmāk – paplašinātais sākotnējais novērtējums), izstrādājot priekšlikumus specifiskā atbalsta ieviešanai.  2016.gada 25.februāra Eiropas Savienības struktūrfondu un Kohēzijas fonda 2014. –2020.gada plānošanas perioda apakškomitejas sēdē[[1]](#footnote-1) tika izskatīti un konceptuāli atbalstīti projektu iesniegumu vērtēšanas kritēriji, to piemērošanas metodika un paplašinātais sākotnējais novērtējums, nosakot, ka pirms uzsākt specifiskā atbalsta ierobežotu projektu iesniegumu atlasi, nepieciešams veikt projektu ideju priekšatlasi, izveidojot projektu ideju priekšatlases vērtēšanas komisiju (turpmāk –vērtēšanas komisija) un projektu ideju vērtēšanā piemērojot paplašinātajā sākotnējā novērtējumā iekļautos projektu ideju priekšatlases vērtēšanas kritērijus un atbalsta teritoriju kartējumu.  MK noteikumi Nr.322 nosaka, ka specifisko atbalstu īsteno ierobežotas projektu iesniegumu atlases veidā šādu atlases kārtu ietvaros:   1. pirmā atlases kārta „Ieguldījumi kultūras un dabas mantojuma attīstībai visā Latvijas teritorijā (tai skaitā Rīgā), izņemot pārējās Baltijas jūras piekrastes pašvaldības” (turpmāk – pirmā atlases kārta); 2. otrā atlases kārta „Ieguldījumi kultūras un dabas mantojuma attīstībai pašvaldībās, kuru administratīvā teritorija robežojas ar jūru (izņemot Rīgu)” (turpmāk – otrā atlases kārta).   Lai nodrošinātu MK noteikumu Nr.322 4.punktā noteikto projektu ideju priekšatlasi, Kultūras ministrija 2016.gada 14.jūlijā oficiālajā izdevumā „Latvijas Vēstnesis” izsludināja specifiskā atbalsta pirmās un otrās atlases kārtas projektu ideju priekšatlasi, kā projektu ideju iesniegšanas termiņu nosakot 2016.gada 1.septembri. Kultūras ministrija atbilstoši MK noteikumu Nr.322 5.punktam ar Kultūras ministrijas 2016.gada 31.augusta rīkojumu Nr.2.5.-1-212 „Par projektu ideju priekšatlases vērtēšanas komisijas izveidi” izveidoja vērtēšanas komisiju, kuras sastāvā kā balsstiesīgie vērtēšanas komisijas locekļi tika iekļauti pārstāvji no Kultūras ministrijas, Valsts kultūras pieminekļu aizsardzības inspekcijas, Vides aizsardzības un reģionālās attīstības ministrijas, Ekonomikas ministrijas, Latvijas Pašvaldību savienības, Latvijas Lielo pilsētu asociācijas, Reģionālo centru apvienības, Latvijas piekrastes pašvaldību apvienības, Novadu apvienības.  Līdz 2016.gada 1.septembrim Kultūras ministrijā pirmās atlases kārtas ietvaros tika saņemtas piecpadsmit projekta idejas ar kopējo nepieciešamo Eiropas Reģionālā attīstības fonda finansējumu 45 773 549 *euro* apmērā un otrās atlases kārtas ietvaros Kultūras ministrijā tika saņemtas četras projektu idejas ar kopējo nepieciešamo Eiropas Reģionālā attīstības fonda finansējumu 14 975 868 *euro* apmērā.  Vērtēšanas komisija saskaņā ar Kultūras ministrijas 2016.gada 12.jūlija nolikumā Nr.2.5.-4-28 „Darbības programmas „Izaugsme un nodarbinātība” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu ideju priekšatlases vērtēšanas komisijas nolikums” noteikto veica projektu ideju vērtēšanu un atbilstoši MK noteikumu Nr.322 21.punktā noteiktajam izveidoja projektu iesniedzēju sarakstu.  Savukārt, specifiskā atbalsta projektu iesniegumu vērtēšanas kritērijs Nr.3.1., kas iekļauts 2016.gada 25.februāra Eiropas Savienības struktūrfondu un Kohēzijas fonda 2014. – 2020.gada plānošanas perioda apakškomitejas sēdē[[2]](#footnote-2) konceptuāli atbalstīto kritēriju kopā, paredz vērtēt, vai specifiskā atbalsta ietvaros iesniegtajā projekta iesniegumā norādītā projekta ideja, iesniedzējs un sadarbības partneris/i, norādītais finansējuma apmērs, atbalstāmie objekti un sasniedzamie iznākuma un finanšu rādītāji atbilst Ministru kabinetā apstiprinātajā projektu iesniedzēju sarakstā noteiktajam.  Attiecīgi Projekts nodrošina Ministru kabineta noteikumu Nr.322 21.punktā ietvertā nosacījuma īstenošanu, kā arī nodrošina specifiskā atbalsta projektu iesniegumu atlases vērtēšanas procesam nepieciešamo informāciju.Projektu iesniedzēju sarakstā tika iekļautas 6 projektu idejas pirmās atlases kārtas ietvaros un 4 projektu idejas otrās atlases kārtas ietvaros, kas atbilstoši kvalitātes vērtēšanas kritērijiem visos kvalitātes vērtēšanas kritērijos ieguvušas vismaz minimālo punktu skaitu un kuru īstenošanai pēc sarindošanas atbilstoši vērtējumos iegūtajam punktu skaitam ir pietiekams Eiropas Reģionālā attīstības fonda finansējums.  Projektu iesniegumu iesniedzēju sarakstā norādītais kopējais piešķiramais Eiropas Reģionālā attīstības fonda finansējums pirmās atlases kārtas ietvaros ir 20 150 000,00 *euro* un otrās atlases kārtas ietvaros 14 975 868,00 *euro.* Tādejādi šobrīd pirmās atlases kārtas ietvaros nesadalītais finansējums ir 40 555 *euro* un otrās atlases kārtas ietvaros 24 132 *euro*. Lēmums par Specifiskā atbalsta ietvaros nesadalīto finansējumu tiks pieņemts pēc Eiropas Komisijas lēmuma par snieguma ietvara izpildi.  Pamatojoties uz Ministru kabinetā apstiprināto projekta iesniedzēju sarakstu, Centrālā finanšu un līgumu aģentūra uzsāks specifiskā atbalsta ierobežotu projektu iesniegumu atlasi, aicinot projektu iesniedzēju sarakstā iekļautās pašvaldības vai pašvaldības iestādes iesniegt projektu iesniegumus. Specifiskā atbalsta ietvaros projektu iesniegumu iesniegšana paredzēta līdz 2017.gada 29.decembrim.  Līdz 2018.gada 31.decembrim projekta iesnieguma iesniedzējs projekta kopējo attiecināmo finansējumu plāno, ņemot vērā snieguma rezervi vai paredzot priekšfinansēt snieguma rezervi.  Projekta 1. un 2.pielikumā sasniedzamās iznākuma rādītāju vērtības „Projekta ietvaros sasniedzamais apmeklējuma pieaugums” un „Projekta ietvaros attīstāmie pakalpojumi” norādītas atbilstoši projekta ietvaros kopējam piešķiramajam finansējuma apmēram.  Projekts nosaka kārtību, kādā Centrālā finanšu un līgumu aģentūra, slēdzot vienošanos par projekta īstenošanu, nosaka piešķiramo Eiropas Reģionālā attīstības fonda finansējuma apmēru:   1. slēdzot vienošanos ar finansējuma saņēmēju par projekta īstenošanu līdz 2018.gada 31.decembrim, Centrālā finanšu un līgumu aģentūra nosaka Eiropas Reģionālā attīstības fonda finansējuma apmēru katram projektam atbilstoši Projekta 1. un 2.pielikumā katram projekta iesniegumam noteiktajam piešķiramajam Eiropas Reģionālā attīstības fonda finansējuma apmēram, ņemot vērā snieguma rezervi; 2. ja projektu plāno īstenot pēc 2018.gada 31.decembra, projekta iesniedzējam, slēdzot vienošanos par projekta īstenošanu, ir tiesības papildus līdz 2018.gada 31.decembrim pieejamajam Eiropas Reģionālā attīstības fonda finansējumam priekšfinansēt snieguma rezervi; 3. no 2019.gada 1.janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt katram projektam pieejamo attiecināmo finansējumu, ievērojot Projekta pielikumā norādīto katram projektam piešķiramā Eiropas Reģionālā attīstības fonda finansējuma kopējo apmēru un ierosināt finansējuma saņēmējam projektā veikt grozījumus, ievērojot valsts atbalsta nosacījumus, vai ierosināt iesniegt jaunu projekta iesniegumu; 4. ja projekta iesnieguma iesniedzējs līdz 2018.gada 31.decembrim neparedz priekšfinansēt snieguma rezervi, projekta iesnieguma veidlapā proporcionāli plānotajai snieguma rezerves summai attiecībā pret Projekta 1. un 2.pielikumā noteiktajiem sasniedzamajiem rādītājiem jānorāda samazinātas rādītāja „Projekta ietvaros attīstāmie pakalpojumi” un rādītāja „Projekta ietvaros sasniedzamais apmeklējuma pieaugums” vērtības. Starpība starp Projekta 1. un 2.pielikumā noteikto sasniedzamo vērtību un projekta iesniegumā plānoto vērtību jāsasniedz snieguma rezerves izpildes gadījumā, ja pēc 2019.gada 1.janvāra tiks palielināts projekta kopējais attiecināmais finansējuma apmērs. Samazinot attīstāmo pakalpojumu skaitu, vienlaikus jāņem vērā, ka katrā objektā, kurā plānotas investīcijas jānodrošina vismaz viena jauna pakalpojuma attīstība; 5. ņemot vērā specifiskā atbalsta projektu ieviešanas specifiku, no kā izriet, ka būtisks priekšnosacījums rādītāja „Projekta ietvaros attīstāmie pakalpojumi” un rādītāja „Projekta ietvaros sasniedzamais apmeklējuma pieaugums” sasniegšanai ir investīcijas pašos kultūras un dabas mantojuma objektos (t.i., nosacījums par objekta fizisko gatavības pakāpi jeb pabeigtību), rādītāja vērtība „Projekta ietvaros atbalstāmie objekti un infrastruktūra” projekta iesniegumā visos gadījumos tiek norādīta Projekta 1. un 2.pielikumā noteiktā apmērā un snieguma rezerves izpilde vai neizpilde to neietekmē, tādejādi novēršot riskus, kas saistīti ar projekta ietvaros plānoto ieviešanas laika grafiku un plānoto rādītāju sasniegšanu. 6. ja projekta iesnieguma iesniedzējs projekta iesniegumā plāno priekšfinansēt snieguma rezervi, projekta iesniegumā sasniedzamās iznākuma rādītāju vērtības jānorāda projektu iesniegumu iesniedzēju sarakstā norādītajā apmērā un sadarbības iestāde pēc 2019.gada 1.janvāra var palielināt Eiropas Reģionālā attīstības fonda finansējuma apmēru projektam, neveicot citus grozījumus projektā.   Finansējuma avotu maiņa projektā ir iespējama tikai tad, ja projekta īstenošana nav pabeigta[[3]](#footnote-3).  Projektu iesniegumu izstrādes vai projektu īstenošanas gaitā, ņemot vērā valsts atbalsta nosacījumus var tikt veiktas izmaiņas par projekta ietvaros atbalstāmajiem objektiem un infrastruktūru, kā arī projekta ietvaros attīstāmajiem pakalpojumiem, ja šādas izmaiņas ir pamatotas ar Valsts kultūras pieminekļu aizsardzības inspekcijas, Valsts vides dienesta vai citu atbildīgo institūciju nosacījumu izpildi, normatīvo aktu prasību izpildi vai izmaiņu nepieciešamība ir radusies objektīvu, nepārvaramu un no projekta iesnieguma iesniedzēja neatkarīgu apstākļu rezultātā.  Visos gadījumos, kad kādu apstākļu dēļ nepieciešamas izmaiņas Ministru kabinetā apstiprinātajā projektu iesniedzēju sarakstā, nepieciešams atkārtoti sasaukt vērtēšanas komisijas sēdi, kuras ietvaros jālemj par turpmāko rīcību.  Ja vērtēšanas komisija pieņem lēmumu par, jauna projekta iesnieguma iesniegšanas nepieciešamību, pirms ierobežotas projektu iesniegumu atlases uzsākšanas, tiks izsludināta projektu ideju priekšatlase, veikta iesniegto projektu ideju vērtēšana un izveidots projektu iesniedzēju saraksts vai grozīts esošais projektu iesniedzēju saraksts.  Papildus Projekts nosaka Kultūras ministrijai līdz 2017.gada 28.februārim iesniegt Finanšu ministrijai un Centrālajai finanšu un līgumu aģentūrai informāciju par katra projekta iesnieguma iesniegšanas termiņu un naudas plūsmu pa gadiem un finansējuma avotiem sadalījumā pa projektiem, ar mērķi nodrošināt finanšu disciplīnu, n+3 principa[[4]](#footnote-4)[1]  un snieguma ietvara izpildes efektīvu uzraudzību un risku pārvaldību. |
| 3. | Projekta izstrādē iesaistītās institūcijas | Kultūras ministrija un Vides aizsardzības un reģionālās attīstības ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumos Nr.322 noteiktais projekta iesnieguma iesniedzējs – pašvaldība un pašvaldības iestāde un noteiktie sadarbības partneri – pašvaldība, pašvaldības iestāde, pašvaldības kapitālsabiedrība, plānošanas reģions, biedrība, nodibinājums, reliģiska organizācija, juridiska vai komercreģistrā reģistrēta fiziska persona, komersants vai valsts pārvaldes iestāde, kuras īpašumā, turējumā vai valdījumā atrodas kultūras vai dabas mantojuma objekts, kurā plānotas investīcijas. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. Institūcijām Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Specifiskā atbalsta indikatīvais finansējuma sadalījums pa gadiem ir iekļauts MK noteikumu Nr.322 sākotnējās ietekmes novērtējuma ziņojumā (anotācijā). | | | | |

*Anotācijas IV un V sadaļa – Projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts sagatavots, balstoties uz specifiskā atbalsta projektu ideju priekšatlases vērtēšanas komisijas sagatavoto ziņojumu. |
| 2. | Sabiedrības līdzdalība projekta izstrādē | Specifiskā atbalsta projektu ideju priekšatlases vērtēšanas komisijas sastāvā tika iekļauti pārstāvji no Kultūras ministrijas, Valsts kultūras pieminekļu aizsardzības inspekcijas, Vides aizsardzības un reģionālās attīstības ministrijas, Ekonomikas ministrijas, Latvijas Pašvaldību savienības, Latvijas Lielo pilsētu asociācijas, Reģionālo centru apvienības, Latvijas piekrastes pašvaldību apvienības, Novadu apvienības. |
| 3. | Sabiedrības līdzdalības rezultāti | Projektu ideju priekšatlases vērtēšanas komisija sagatavoja vērtēšanas ziņojumu un specifiskā atbalsta projektu iesniedzēju sarakstu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Vides aizsardzības un reģionālās attīstības ministrija un Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs     S.Voldiņš

12.12.2016. 14:53

2341

L.Krūmiņa 67330319

[Linda.Krumina@km.gov.lv](mailto:Linda.Krumina@km.gov.lv)

1. 2016.gada 25.februāra Eiropas Savienības struktūrfondu un Kohēzijas fonda 2014. – 2020.gada plānošanas perioda apakškomitejas sēdes protokols Nr.P-2016/AK/08 pieejams tīmekļa vietnē: <https://komitejas.esfondi.lv/_layouts/15/start.aspx#/SitePages/5.aspx> [↑](#footnote-ref-1)
2. 2016.gada 25.februāra Eiropas Savienības struktūrfondu un Kohēzijas fonda 2014. – 2020.gada plānošanas perioda apakškomitejas sēdes protokols Nr.P-2016/AK/08 pieejams tīmekļa vietnē: [https://komitejas.esfondi.lv/\_layouts/15/start.aspx#/SitePages/5.aspx](https://komitejas.esfondi.lv/_layouts/15/start.aspx" \l "/SitePages/5.aspx) [↑](#footnote-ref-2)
3. Projektu uzskata par pabeigtu, ja plānotie darbi visos projekta ietvaros atbalstītajos objektos ir fiziski pabeigti, piemēram, nodoti ekspluatācijā [↑](#footnote-ref-3)
4. [1] Tā saucamais n+3 princips jeb saistību atcelšana atbilstoši Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 86.pantam un 136.pantam. [↑](#footnote-ref-4)